wickkiey/tamil-wikipedia-chunked huggingface dataset:
# கேட்டரினா பிலோகூர்

## படைப்பு காலம்

1940 ஆம் ஆண்டின் வசந்த காலத்தில், பிலோக்கூர் வானொலியில் ஒக்சானா பெட்ருசென்கோ பாடிய ஒரு பாடலைக் கேட்டார். இந்தப் பாடல் இவரை மிகவும் கவர்ந்த காரணத்தினால், இவர் ஒக்சானாவுக்கு ஒரு கடிதம் எழுதினார். அந்த கடிதத்துடன் இவர் துணியில் வரைந்த ஒரு வரைபடத்தை இணைத்தார். அந்த வரைபடத்தால் கவரப்பட்ட ஒக்சானா, தனது நண்பர்களான வாசிலி காசியான் மற்றும் பாவெல் டைச்சினா ஆகியோரைக் கலந்தாலோசித்த பிறகு நாட்டுப்புறக் கலை மையத்தின் உதவியை நாடினார். விரைவில் போடாநிவிக்கா கிராமத்திற்குச் சென்று, பிலோகூரைக் கண்டுபிடித்து, அவரது படைப்புகள் குறித்து விசாரிக்க ஒரு குழு அனுப்பப்பட்டது.  
பின்னர் பிராந்திய நாட்டுப்புற கலை இல்லத்தின் கலை மற்றும் முறைசார் அமைப்புக்கு தலைமை தாங்கிய விளாடிமிர் கிட்கோ, இவரை சந்திக்க வந்தார். பின்னர் பிலோகூர் வரைந்த பல ஓவியங்களை இவர் கலைஞர் மாட்டே டோன்ட்சுவுக்குக் காட்டினார். 1940 ஆம் ஆண்டில், போல்டாவாவில் உள்ள நாட்டுப்புற கலை இல்லத்தில், பிலோகூர் வரைந்த பதினோரு ஓவியங்களின் தனிப்பட்ட கண்காட்சி திறக்கப்பட்டது. இந்த கண்காட்சி பிரபலமடைந்ததை தொடர்ந்து இவருக்கு சோவியத் தலைநகர் மாஸ்கோவிற்கு வருமாறு அழைப்பு விடுக்கப்பட்டது. மாஸ்கோ சென்ற இவர் விளாடிமிர் கிட்கோவுடன் இணைந்து, திரெட்டியாகோவ் மற்றும் புசுகின் அருங்காட்சியங்களை பார்வையிட்டார். 1944 ஆம் ஆண்டில், உக்ரேனிய நாட்டுப்புற அலங்கார கலைகளின் மாநில அருங்காட்சியகத்தின் இயக்குநரான வாசிலி நாகாய், போடாநிவிக்காவுக்குச் சென்று பிலோகூரிடமிருந்து பல ஓவியங்களைப் பெற்று வந்தார். இவற்றின் தொகுப்பு தற்போதைய உக்ரேனிய நாட்டுப்புற அலங்கார கலை அருங்காட்சியகத்தில் உள்ளது. 1949 இல், பிலோகூர் உக்ரைனின் கலைஞர்கள் சங்கத்தில் உறுப்பினரானார். 1951 ஆம் ஆண்டில், இவருக்கு அமைப்பு சார்பில் ஒரு சிறப்பு பட்டயம் மற்றும் உக்ரேனிய நாட்டின் மதிப்பிற்குரிய கலைப் பணியாளர் என்ற பட்டமும் வழங்கப்பட்டது. 1954 ஆம் ஆண்டு இவரின் மூன்று ஓவியங்கள் பாரிசு நகரில் நடந்த சர்வதேச கண்காட்சியில் காட்சிக்கு வைக்கப்பட்டன. அங்கு பிரபல ஓவியரான பாப்லோ பிக்காசோ இவரது படைப்புகளை பார்வையிட்ட பிறகு, "எங்களிடத்தில் இப்படி ஒரு கலைஞர் இருந்திருந்தால், உலகம் முழுவதும் அவரை பற்றி பேச பேசவைத்திருப்போம்" என்று கருத்து தெரிவித்தார்.  
இவர் பின்னாளில் பல சக கலைஞர்கள் மற்றும் கலை விமர்சகர்களுடன் நட்பு கொண்டார். இவர்களுடனான சந்திப்புகளைத் தவிர, இவர் பெரும்பாலும் தனது சொந்த கிராமத்திலேயே தங்கி இருந்தார். இவருடைய அத்தகைய நண்பர்களில் கவிஞர் பாவெல் டைச்சினா மற்றும் அவரது மனைவி லிடியா பெட்ரோவ்னா, கலை விமர்சகர் சுடீபன் தரனுசென்கோ, உக்ரேனிய நாட்டுப்புற அலங்கார கலை அருங்காட்சியகத்தின் இயக்குநர் வாசிலி நாகாய், கலைஞர்கள் எலெனா குல்சிட்சுகாயா, மேட்டவி டோன்ட்சுவ், எம்மா குரோவிச் மற்றும் பலர் அடங்குவர். பின்னர் இவர் தனது சொந்த கிராமத்தில், ஓல்கா பின்சுக், தமாரா கன்சா மற்றும் அன்னா சமர்சுகாயா போன்ற பிற்கால கலைஞர்களுக்கு கற்பிக்கத் தொடங்கினார்.
# கேட்டரினா பிலோகூர்

## இறுதி ஆண்டுகள்

1948இல் இவரது தந்தை வசிலி பிலோகூர் காலமானார். இதற்கு பிறகு இவர் தனது நோய்வாய்ப்பட்ட தாயுடன் சிறிது காலம் வசித்து வந்தார், பின்னர், இவரது சகோதரர் கிரிகோரி, அவரது மனைவி மற்றும் ஐந்து குழந்தைகளுடன் வாழ்ந்தார். 1961 ஆம் ஆண்டு வசந்த காலத்தில், இவரது தாயார் கடுமையான வயிற்று வலியால் அவதிப்பட்டார். 1961 சூன் தொடக்கத்தில், இவரது தாய் 94 வயதில் காலமானார். அதே ஆண்டில், உடல்நலக்குறைவு காரணமாக பிலோகூர் யாகோடின்சுகி பிராந்திய மருத்துவமனையில் அனுமதிக்கப்பட்டார். சூன் 10 அன்று இவரது உயிரை காப்பாற்ற ஒரு அறுவை சிகிச்சை மேற்கொள்ளப்பட்டது. இருப்பினும் அது பலன் அளிக்காததால், அன்றிரவே பிலோகூர் காலமானார். இவர் பின்னர் தனது சொந்த கிராமமான போடாநிவிக்காவில் அடக்கம் செய்யப்பட்டார். இவரது கல்லறை சிற்பி இவான் கோன்சாரால் வடிவமைக்கப்பட்டது.  
2020 ஆம் ஆண்டு டிசம்பர் 7 அன்று, கூகிள் இவரின் 120 வது பிறந்தநாளை கொண்டாடும் வகையில் ஒரு புது வரைபடத்தை (*டூடில்*) பதிவிட்டது.
# ஏ. விசயராகவன்

**ஏ. விசயராகவன்** ( *A. Vijayaraghavan* ) இந்தியப் பொதுவுடைமைக் கட்சியைச் (மார்க்சிஸ்ட்) சேர்ந்த ஒரு இந்திய அரசியல்வாதி ஆவார். மேலும் கேரளாவில் இடது ஜனநாயக முன்னணியின் ஒருங்கிணைப்பாளராகவும், கட்சியின் கேரள மாநிலக் குழுவின் முன்னாள் செயலாளராகவும் இருந்தார். இவர் மலப்புரத்தில் பிறந்தவர்.  
இவர் 2014 இந்தியப் பொதுத் தேர்தலில் கோழிக்கோடு மக்களவைத் தொகுதியில் போட்டியிட்டார். கோழிக்கோடு அரசு சட்டக் கல்லூரியில் சட்டத்தில் இளங்கலைப் பட்டமும் பெற்றுள்ளார்.இவர் இந்திய அரசியல்வாதியும் பேராசிரியையுமான ஆர். பிந்துவை மணந்தார். பிந்து பிரபல கட்சிப் பணியாளரும், திருச்சூரில் உள்ள சிறீ கேரள வர்மா கல்லூரியின் ஆசிரியரும் ஆவார். இவர்கள் திருச்சூரில் வசிக்கின்றனர்.
# ஏ. விசயராகவன்

## பிற பணிகள்

ஏ. விசயராகவன் இந்திய மாணவர் கூட்டமைப்பு தலைவராகவும் பணியாற்றியுள்ளார்.மலையாள கம்யூனிகேஷன்ஸ் லிமிடெட் என்ற நிறுவனத்தில் இயக்குநராகவும் உள்ளார்.ஐக்கிய நாடுகள் அவையின் பொதுச் சபைக்கான இந்தியக் குழுவில் உறுப்பினராகவும் இருந்தார். தற்போது அகில இந்திய விவசாயத் தொழிலாளர் சங்கத்தின் அகில இந்திய பொதுச் செயலாளராகப் பணியாற்றி வருகிறார்.
# நாராயண் சாண்டல்

**நாராயண் சாண்டல்** (*Narayan Chandel*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டு ஏப்ரல் மாதம் 19 ஆம் தேதியன்று இவர் பிறந்தார். சத்தீசுகர் மாநிலத்தின் பாரதிய சனதா கட்சி உறுப்பினரான இவர் எதிர்க்கட்சித் தலைவராக இருந்துள்ளார். இயாஞ்சீர்-சாம்பா தொகுதியை இவர் பிரதிநிதித்துவப்படுத்தினார், மேலும் சத்தீசுகர் சட்டமன்றத்தின் துணை சபாநாயகராகவும் பணியாற்றினார்.
# நாராயண் சாண்டல்

## அரசியல் வாழ்க்கை

முதன்முதலில் 1998 ஆம் ஆண்டில் மத்தியப் பிரதேச சட்டப்பேரவை<nowiki/>க்காகத் தேர்ந்தெடுக்கப்பட்டார். மத்தியப் பிரதேசத்தில் இருந்து சத்தீசுகர் மாநிலம் உருவாக்கப்பட்ட பிறகு, இவர் 2003 ஆம் ஆண்டு நடைபெற்ற சத்தீசுகார் சட்டப்பேரவைத் தேர்தலில் அதே தொகுதியில் போட்டியிட்டார். ஆனால் இந்திய தேசிய காங்கிரசின் மோதி லால் தேவங்கனிடம் 7,710 வாக்குகள் வித்தியாசத்தில் தோல்வியடைந்தார்.  
மீண்டும், இவர் 2008 ஆம் ஆண்டு சட்டமன்றத் தேர்தலில் வெற்றி பெற்று சத்தீசுகர் சட்டமன்றத்தில் துணை சபாநாயகராக ஆனார். 2018 ஆம் ஆண்டில், காங்கிரசு கட்சியின் மோதி லால் தேவங்கனை 4,188 வாக்குகள் வித்தியாசத்தில் தோற்கடித்து நாராயண் சாண்டல் மீண்டும் சட்டமன்றத்திற்குத் தேர்ந்தெடுக்கப்பட்டார்.
# ஐக்கிய கேரள தம்புரான்

**கேரள வர்மா தம்புரான்** ( *Kerala Varma Thampuran*; 1870 - ஜூலை 1948) **ஐக்கிய கேரள தம்புரான்** அல்லது **ஏழாம் கேரள வர்மா** என்று பிரபலமாக அறியப்படும் இவர், 1946 மற்றும் 1949க்கும் இடையில் கொச்சி இராச்சியத்தை ஆட்சி செய்த மகாராஜா ஆவார். மலையாளம் பேசும் மக்களுக்காக இந்தியாவில் ஒருங்கிணைந்த கேரள மாநிலம் என்ற கருத்தை இவர் முன்வைத்தார். மேலும், பிரித்தானிய மலபார், கொச்சி மற்றும் திருவிதாங்கூரை இணைப்பதற்காக முன் நின்றார். எனவே, அவருக்கு **ஐக்கிய கேரள தம்புரான்** (கேரளாவை இணைத்த மன்னன்) என்ற பெயர் வழங்கப்பட்டது. இவர் ஜூலை 1948 இல் இறந்தார் (மலையாள நாட்காட்டியின்படி 1123 மிதுனம் 25 ஆம் தேதி). திருச்சூரில் சிறீ கேரள வர்மா கல்லூரி உருவானதற்கு மூளையாக இருந்தவர்.
# ஐக்கிய கேரள தம்புரான்

## சுயசரிதை

1870 இல் பிறந்த இவர் 1946 முதல் கொச்சி இராச்சியத்தை ஆண்டார்.  
கொச்சியின் மகாராஜாவான கேரள வர்மா, கேரளாவை ஒன்றிணைப்பதிலும், கொச்சி இராச்சியம் இந்திய ஒன்றியத்தில் இணைவதிலும் முக்கியப் பங்கு வகித்தார். ஏப்ரல் 1947 இல், திருச்சூரில் கே. கேளப்பன் தலைமையில் நடைபெற்ற ஐக்கிய கேரள மாநாட்டை இவர் தொடங்கி வைத்தார். இம்மாநாட்டில், 'ஐக்கிய கேரளா' அமைப்பதற்கான தீர்மானம் நிறைவேற்றப்பட்டது. மலபார் மாவட்டம், கொச்சி மற்றும் திருவிதாங்கூரை இணைத்து ஒருங்கிணைந்த கேரள மாநிலம் அமைப்பதற்கான இவரது நிலைப்பாட்டிற்காக இவர் பின்னர் 'ஐக்கிய கேரள தம்புரான்' என்று அழைக்கப்பட்டார்.
# ஐக்கிய கேரள தம்புரான்

## இறப்பு

இவர் ஜூலை 1948 இல் இறந்தார்.
# சந்தோசு குமார் காக்கர்

**சந்தோசு குமார் காக்கர்** (*Santosh Kumar Kacker*) இந்தியாவைச் சேர்ந்த கழுத்து மற்றும் தலை அறுவைச் சிகிச்சை நிபுணர் ஆவார். தில்லியின் அகில இந்திய மருத்துவ அறிவியல் நிறுவனத்தின் இயக்குநராக இருந்தார். 1960 ஆம் ஆண்டில் மருத்துவத்தில் பட்டம் பெற்ற இவர், 1963 ஆம் ஆண்டில் இலக்னோவில் உள்ள இன்றைய கிங் சியார்ச்சு மருத்துவ பல்கலைக்கழகத்தில் தலை மற்றும் கழுத்து மருத்துவத்தில் முதுகலைப் பட்டம் பெற்றார். 1968 ஆம் ஆண்டில் இலண்டனின் இராயல் அறுவைச் சிகிச்சை மருத்துவர்களுக்கான உதவித்தொகையையும் பெற்றார்.  
இந்திய மருத்துவ ஆராய்ச்சி கழகம் (ஐசிஎம்ஆர்) மற்றும் இந்திய தலை மற்றும் கழுத்து மருத்துவர்கள் சங்கத்தின் நிபுணர் குழுவில் உறுப்பினராக உள்ளார். ஊனமுற்றவர்களுக்கான உதவிகளை உருவாக்குவதற்கான குழு தலைவராகவும் உள்ளார். குடியரசுத் தலைவரின் முன்னாள் கவுரவ அறுவை சிகிச்சை நிபுணரான இவர், தனது மருத்துவ ஆராய்ச்சி கண்டுபிடிப்புகளை அசல் ஆராய்ச்சி கட்டுரைகள் மற்றும் மருத்துவ ஆவணங்கள் என பல சக மதிப்பாய்வு செய்யப்பட்ட பத்திரிகைகளில் வெளியிட்டுள்ளார்.இந்திய அரசு இவருக்கு 1986 ஆம் ஆண்டில் நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கியது. தில்லியில் உள்ள சீதாராம் பார்தியா அறிவியல் மற்றும் ஆராய்ச்சி நிறுவனத்தில் மூத்த ஆலோசகர் பதவியில் இருந்து ஓய்வு பெற்றார். வீட்டிலிருந்தே தனது பயிற்சியைத் தொடர்கிறார் மற்றும் தொண்டு மருத்துவமனைகளில் அறுவை சிகிச்சைகளுக்குச் செல்கிறார்.
# ஈநாடு

***ஈநாடு*** (*Eenadu* ) என்பது ஆந்திரப் பிரதேசம் மற்றும் தெலங்காணா மாநிலங்களில் அதிகம் விற்கப்படும் இந்தியாவின் மிகப் பெரிய தெலுங்கு மொழி தினசரி செய்தித்தாள் ஆகும்.  
இது 1974 இல் இந்திய திரைப்படத் தயாரிப்பாளரும், ஊடக தொழில்முனைவோருமான இராமோசி ராவ் அவர்களால் நிறுவப்பட்டது. அவர் 2020 வரை செய்தித்தாளின் தலைமை ஆசிரியராக இருந்தார்
# ஈநாடு

## பெயர்

ஈநாடு என்பது தெலுங்கு மொழியில் “இன்று/இன்றைய நாள்” மற்றும் “இந்த நிலம்” இரு பொருள்களைக் கொண்ட ஒரு பல்வகைச் சொல்லாகும்.
# ஈநாடு

## வரலாறு

### விசாகப்பட்டினத்தில் ஆரம்ப நாட்கள்

முன்னதாக தனது இராமோஜி குழுமத்தின் பிரியா ஊறுகாய்கள் மற்றும் மார்கதர்சி நிதி நிறுவனம் மூலம் வெற்றி பெற்ற தொழிலதிபர் இராமோசி ராவ் என்பவரால் 10 ஆகஸ்ட் 1974 அன்று விசாகப்பட்டினத்திலிருந்து ஈநாடு செய்தித்தாள் தொடங்கப்பட்டது. அப்போது, இந்தியன் எக்சுபிரசு குழுமத்திற்கு சொந்தமான ஆந்திர பிரபா, முன்னணி பிராந்திய செய்தித்தாளாக இருந்தது.  
தொடக்கத்தில் அதன் வினியோகம் குறைவாகவே இருந்தது. விசாகப்பட்டினத்தில் தொடங்கப்பட்டபோது, ஒரு வாரத்திற்கு 3,000 பிரதிகளுக்கு மேல் விற்க முடியவில்லை. ஈநாடு நாளிதழில் வெளியீடாக மாற முடியாமல் திணறியது. இருப்பினும், இது சில பிராந்தியங்களில் பிரபலமாக இருந்தது. மேலும் போட்டி ஒரு பிரச்சினையாக இருந்தது. நிர்வாகம் அதன் முக்கிய முடிவுகளை எடுத்து நிர்வாகக் குழுவின் ஒரு பகுதியாக புதிய இயக்குநர்களை நியமித்தது. பின்னர், செய்த்தித்தாள் பிராந்தியத்தில் மிக அதிகமாக விநியோகிக்கப்படும் செய்தித்தாள் என்ற இன்று இருக்கும் நிலையை நோக்கிச் சென்றது:
# ஈநாடு

## வரலாறு

### மற்ற பகுதிகளுக்கு விரிவாக்கம்

ஈநாடு 4,000 பிரதிகள் அச்சுப் பிரதிகளுடன் தொடங்கியது. கையால் எழுத்துகள் கோர்க்கப்பட்டு இரண்டாவது கை அச்சு இயந்திரத்தைப் பயன்படுத்தி வெளியிடப்பட்டது. ஆனால் அது 1976 ஆம் ஆண்டு அதன் புழக்கம் ஏற்கனவே 48,000 வாசகர்களை எட்டியிருந்தது. 1978 வாக்கில், *ஆந்திர பிரபா*வை ஈநாடு விஞ்சியது, 1995 வாக்கில், மற்ற இரண்டு போட்டியாளர்களான *ஆந்திரா பத்ரிக்கா* மற்றும் *உதயம்* ஆகியவை தனது வெளியீட்டை நிறுத்தியது. இதனால் ஈநாடு தெலுங்கு நாளிதழ்களின் புழக்கத்தில் எழுபத்தைந்து சதவீதத்திற்கும் அதிகமாக இருந்தது.  
அதன் விரிவாக்கம் அதன் அறிக்கையிடலில் பிராந்திய பேச்சுவழக்குகள், பேச்சுவழக்குகள், பழமொழிகள் மற்றும் கிண்டல் மற்றும் தலைப்புகளுடன் கூடிய வண்ணமயமான படங்களின் பயன்பாடு ஆகியவையும் ஓரளவு காரணமாக இருந்தது.  
1975-ல் செய்தித்தாள் ஐதராபாத்தில் விரிவாக்கம் செய்ய நினைத்தது. எனவே நகரத்தை பகுதிகளாகப் பிரித்து, மூன்று மாதங்களுக்கு முன்பே செய்தித்தாள் விநியோகிக்கும் பையன்களை நியமித்து, ஒரு வாரம் இலவசமாக செய்தித்தாளைக் கொடுத்தது. 1980 களில், தொழில்நுட்பம் ஈநாடு முக்கிய நகரங்களைத் தாண்டி பெரிய பகுதிகளில் பரவச் செய்தது. முன்னதாக, 1970 களின் மூன்று பதிப்புகளை (விசாகப்பட்டினம், விசயவாடா மற்றும் ஐதராபாத்து பதிப்புகள்) நிர்வகிப்பது கடினமாக இருந்தது. ஏனெனில் அந்த நேரத்தில் வெளியீட்டிற்கு இருந்த ஒரே தகவல் தொடர்பு வசதிகள் தந்தி, தொலைபேசி மற்றும் தொலை தட்டச்சுப் பொறி ஆகிய அனைத்தும் ஆந்திரப் பிரதேசத்தின் கிராமப்புறங்களில் மட்டுப்படுத்தப்பட்ட இருப்பைக் கொண்டிருந்தன.  
ஈநாடு, பின்னர் நிதி மற்றும் சீட்டுக் கட்டுதல்(எ.கா. மார்கதர்சி சிட்ஸ்), உணவுகள் (பிரியா ஃபுட்ஸ்), திரைப்படத் தயாரிப்பு ( உஷாகிரண் மூவிஸ் ), திரைப்பட விநியோகம் (மயூரி பிலிம்ஸ்) மற்றும் தொலைக்காட்சி ( ஈடிவி ) போன்ற பிற வணிகங்களிலும் ராமோஜி குழுமத்தின் கீழ் இறங்கியது..
# ஈநாடு

## விநியோகம்

2022 க்கான தணிக்கை பணியகத்தின் அறிக்கையின்படி, ஈநாடு 1,223,862 என்றா அளவில் புழக்கத்தில் உள்ளது. இது இந்தியாவில் தினசரி செய்தித்தாள்களில் 7வது இடத்தில் உள்ளது. 2019 இல், 1,614,105 புழக்கத்தில் அதிகம் புழக்கத்தில் உள்ள இந்திய மொழி நாளிதழ்களில் ஈநாடு எட்டாவது இடத்தில் இருந்தது. ஆனால் கோவிட்-19 பெருந்தொற்று காலத்தில் 24.18% இழப்பு ஏற்பட்டது.
# விக்கிப்பீடியா:பெப்பிரவரி 14, 2024 கோப்பாய் தமிழ் விக்கிப்பீடியா அறிமுகம்

**தமிழ் விக்கிப்பீடியா அறிமுகம்** ஒன்று கோப்பாய் ஆசிரியர் பயிற்சிக் கலாசாலையில் நடைபெற்றது.
# விக்கிப்பீடியா:பெப்பிரவரி 14, 2024 கோப்பாய் தமிழ் விக்கிப்பீடியா அறிமுகம்

## நிகழ்வு

தலைப்பு: "தமிழ் விக்கிப்பீடியா - ஓர் அறிமுகமும் செயன்முறை விளக்கமும்"  
வழங்கியவர்கள்:
- பயனர் இ. மயூரநாதன்
- பயனர் மு.சிவகோசரன்
# விக்கிப்பீடியா:பெப்பிரவரி 14, 2024 கோப்பாய் தமிழ் விக்கிப்பீடியா அறிமுகம்

## காலம், இடம்

- காலம் - 2024 பெப்பிரவரி 14 புதன்கிழமை, காலை 9.00 மணி
- இடம் - கோப்பாய் ஆசிரியர் கலாசாலை
# விக்கிப்பீடியா:பெப்பிரவரி 14, 2024 கோப்பாய் தமிழ் விக்கிப்பீடியா அறிமுகம்

## கலந்துகொண்டோர்

கோப்பாய் ஆசிரிய பயிற்சிக் கலாசாலை ஆசிரிய மாணவர்கள் (முப்பதுக்கு மேற்பட்டோர்)
# செர்த்திங்

**செர்த்திங்** (மலாய் *Soghoteng*; ஆங்கிலம்: *Serting*; ஜாவி: اتسرتيڠ) என்பது மலேசியா, நெகிரி செம்பிலான் மாநிலத்தின், செம்போல் மாவட்டத்தில் அமைந்து உள்ள ஒரு சிற்றூர் ஆகும்.  
செர்த்திங் ஈலிர் (*Serting Hilir*) பகுதியில் குனோங் டத்துக் உட்பட பல சுற்றுலா இடங்கள் உள்ளன. செர்த்திங்கின் மொத்த பரப்பளவு 2.066 சதுர கி.மீ.
# செர்த்திங்

## பொது

2021-ஆம் ஆண்டு மக்கள் தொகை கணக்கெடுப்பின்படி, செர்த்திங் நகரத்தின் மக்கள் தொகை 5588 ஆகும். அதில் ஆண்களின் எண்ணிக்கை 2858; பெண்களின் எண்ணிக்கை 2730.  
மலாக்கா நீரிணையை பார்க்க விரும்பும் சுற்றுலாப் பயணிகள், குனோங் டத்துக் எனும் மலையின் உச்சிக்குச் செல்வது வழக்கம். அங்கு இருந்து மலாக்கா நீரிணையை முழுமையாகப் பார்க்கலாம். வானம் தெளிவாக இருக்கும் போது, மலாக்கா நீரிணைக்கு அப்பால் இருக்கும் சுமாத்திரா தீவையும் பார்க்கலாம்.
# செர்த்திங்

## பொது

### அருகாமை நகரங்கள்

- எண்டாவ்
- மெர்சிங்
- ரொம்பின்
- கிம்மாஸ்
- பகாவ்
- கோலா பிலா
# சுஜாதா அத்தநாயக்க

கலாசூரி விசாரதா கலாநிதி **முதுன்கொடுவ முனசிங்க ஆராச்சிகே சுஜாதா பெரேரா** (பிறப்பு 12 மே 1942: சுஜாதா அத்தநாயக்க ), பேச்சுவழக்கில் **சுஜாதா அத்தநாயக்க** என்று அழைக்கப்படும், ஓர் இலங்கை பாடகர் ஆவார். இவர் இலங்கைத் திரைப்படத்துறை மற்றும் தமிழகத் திரைப்படங்களில் பணியாற்றும் ஒரு முக்கிய பின்னணிப் பாடகி ஆவார். சிங்கள இசையின் முன்னணிப் பெண்மணியாகக் கருதப்படும் இவர், ஏழு தசாப்தங்களுக்கும் மேலான வாழ்க்கையில் 115-க்கும் மேற்பட்ட இசைத்தட்டுகளை வெளியிட்ட இலங்கைப் பாடகி என்ற சாதனையைப் படைத்துள்ளார். இவர் இலங்கையின் முதல் பெண் இசை அமைப்பாளரும் ஆவார். சுஜாதா கிட்டத்தட்ட 400 சிங்களத் திரைப்படங்கள் மற்றும் 20 இலங்கை-இந்தியத் தமிழ் திரைப்படங்களுக்கு பின்னணிப் பாடகியாக பங்களித்துள்ளார். 6000க்கும் மேற்பட்ட சிங்களப் பாடல்களையும், 9 வெவ்வேறு மொழிகளில் 1000க்கும் மேற்பட்ட பாடல்களையும் இவர் பாடியுள்ளார்.
# சுஜாதா அத்தநாயக்க

## சொந்த வாழ்க்கை

சுஜாதா 1942 மே 12 அன்று களனியில் ஐந்து உடன்பிறப்புகளில் மூன்றாவதாகப் பிறந்தார். இவரது தந்தை முதுன்கொடுவ முனசிங்க ஆராச்சிகே தர்மதாச பெரேரா காவல் துறையைச் சேர்ந்த அதிகாரி ஆவார். இவரது தாயார் *கெர்ட்ரூட் மார்கரெட் வோல்போஃப்* என்கிற விமலா காந்தா ஓர் நடிகையும் மற்றும் பாடகியும் ஆவார். 1947 ஆம் ஆண்டு களனி வெதமுல்ல மகா வித்தியாலயத்தில் கல்வியை ஆரம்பித்தார். இவருக்கு இரண்டு சகோதரிகள் மற்றும் இரண்டு சகோதரர்கள் உள்ளனர். இவரது சகோதரி ரஞ்சனி பெரேரா ஒரு புகழ்பெற்ற நடன ஆசிரியர். மேலும், இவரது தம்பி சுசில் பெரேரா ஒரு பிரபலமான நகைச்சுவை நடிகரும் மற்றும் இசைக்கலைஞரும் ஆவார்.  
சுஜாதா நவரத்ன அத்தநாயக்க என்பவரை நவரத்னவை மாநில இசைக் கல்லூரியில் சந்தித்து திருமணம் செய்து கொண்டார். இத்தம்பதிக்கு ஹெலி சஜீவா, சானகா, சமின் என மூன்று மகன்கள் உள்ளனர். இவரது இரண்டாவது மகன் கேப்டன் சனக சஞ்சீவா 1992 ஆம் ஆண்டு செப்டெம்பர் 25 ஆம் திகதி இரண்டாம் ஈழப் போரின் போது பூனேரியில் காலமானார்.  
தனது மகனின் மரணத்திற்குப் பிறகு, இவர் ரசிகர்களின் வேண்டுகோளுக்காக, 2012 இல் *ஜீவன விழா மேதா* என்ற தலைப்பில் தொடர்ச்சியான வெற்றிகரமான இசை நிகழ்ச்சிகளை நடத்தினார்.  
இவர் 6000க்கும் மேற்பட்ட சிங்களப் பாடல்களையும் 1000 தமிழ்ப் பாடல்களையும் பாடியுள்ளார்.  
2016 ஆம் ஆண்டில், சுஜாதா இலங்கை காவல்துறையின் கருத்தாக்கப் பாடலுக்கான இசையை இயக்கினார். பின்னர் இலங்கை சிறப்பு அதிரடிப்படையின் கருத்தாக்கப் பாடலையும் இயற்றினார்.  
2019 ஆம் ஆண்டில், நாட்டிற்காக தனது உயிரை தியாகம் செய்த மகனைப் பரிசாகப் பெற்ற வீரத் தாயாக சுஜாதா அத்தநாயக்கா கௌரவிக்கப்பட்டார். அதே ஆண்டில், இவருக்கு கட்புல ஆற்றுகைக் கலைகள் பல்கலைக்கழகம் கௌரவ டாக்டர் பட்டம் வழங்கியது.
# ஐபி குறியீடு

**IP குறியீடு** அல்லது **நுழைவு பாதுகாப்பு குறியீடு,** நீர் மற்றும் தூசிக்கு எதிராக ஒரு சாதனம் எவ்வளவு சிறப்பாகப் பாதுகாக்கப்படுகிறது என்பதைக் குறிக்கிறது. இது சர்வதேச எலக்ட்ரோடெக்னிகல் கமிஷனால் வரையறுக்கப்படுகிறது&nbsp;(IEC), சர்வதேச தரநிலை IEC 60529 இன் கீழ், ஊடுருவல், தூசி, தற்செயலான தொடர்பு மற்றும் நீர் ஆகியவற்றிற்கு எதிராக இயந்திர உறைகள் மற்றும் மின் இணைப்புகளால் வழங்கப்படும் பாதுகாப்பின் அளவை வகைப்படுத்தி, வழிகாட்டுதலை வழங்குகிறது. இது ஐரோப்பிய ஒன்றியத்தில் எலக்ட்ரோடெக்னிக்கல் தரநிலைப்படுத்தலுக்கான ஐரோப்பிய குழுவால் &nbsp;(CENELEC) EN&nbsp;60529 என வெளியிடப்பட்டது.  
*நீர்ப்புகா* போன்ற தெளிவற்ற சந்தைப்படுத்தல் விதிமுறைகளை விட விரிவான தகவல்களை பயனர்களுக்கு வழங்குவதை இந்த தரநிலை நோக்கமாகக் கொண்டுள்ளது. எடுத்துக்காட்டாக, IP67 என மதிப்பிடப்பட்ட ஒரு செல்லுலார் ஃபோன் "தூசி எதிர்ப்பு" மற்றும் "1 மீட்டர் நன்னீர் நீரில் 30 நிமிடங்கள் வரை மூழ்கடிக்கப்படலாம்". இதேபோல், IP22 என மதிப்பிடப்பட்ட மின் சாக்கெட் விரல்களைச் செருகுவதற்கு எதிராகப் பாதுகாக்கப்படுகிறது, மேலும் அது செங்குத்தாக அல்லது ஏறக்குறைய செங்குத்தாக சொட்டும் தண்ணீருக்கு எதிராக வெளிப்படும் குறிப்பிட்ட சோதனையின் போது பாதுகாப்பற்றதாக மாறாது. IP22 அல்லது IP2X என்பது உள்ளரங்குகளின் பயன்பாட்டிற்கான மின் பாகங்கள் வடிவமைப்பிற்கான பொதுவான குறைந்தபட்ச தேவைகள் ஆகும்.  
கீழே உள்ள அட்டவணையில் சுருக்கப்பட்டுள்ள நிபந்தனைகளுடன் இணங்குவதை இலக்கங்கள் குறிக்கின்றன. பாதுகாப்பு வழங்கப்படாத இடத்தில் *0* இலக்கம் பயன்படுத்தப்படுகிறது. பாதுகாப்பு அளவை ஒதுக்க போதுமான தரவு சேகரிக்கப்படாதபோது இலக்கமானது *X* என்ற எழுத்தால் மாற்றப்படும். சாதனம் குறைந்த திறனுடையதாக ஆகலாம்; இருப்பினும், அது பாதுகாப்பற்றதாக இருக்க முடியாது.  
நிலையான ஐபி குறியீட்டில் ஹைபன்கள் இல்லை. IPX-8 (உதாரணமாக) ஒரு தவறான IP குறியீடு.
# ஐபி குறியீடு

## ஐபி எழுத்துக்களின் தோற்றம்

1976 ஆம் ஆண்டிலிருந்து அசல் IEC 60529 தரநிலையில், IP என்ற எழுத்துகள் விளக்கம் அளிக்காமல் பயன்படுத்தப்படுகின்றன, மேலும் அவை "பண்பு எழுத்துக்கள்" என்று குறிப்பிடப்படுகின்றன. தரநிலையின் அடுத்த பதிப்புகளில், முறையே 1989 மற்றும் 1999 ஆம் ஆண்டுகளில் இருந்து, பிரெஞ்சு மற்றும் ஆங்கிலப் பக்கங்களில் "சர்வதேச பாதுகாப்பை" குறிக்கும் வகையில் ஐபி விளக்கப்பட்டுள்ளது. IEC இன் ஃபின்னிஷ் தேசியக் குழுவின் கூற்றுப்படி, ஒரு சாத்தியக்கூறு என்னவென்றால், ஐ.பி என்ற எழுத்தின் சுருக்கமானது ஆங்கில வார்த்தையின் உட்செலுத்துதல் மற்றும் பிரஞ்சு வார்த்தை ஊடுருவல் ஆகியவற்றின் கலவையாகும். ஆனால் சரியான பதிலை கண்டுபிடிக்க 1970களின் தரநிலையை வரலாற்று ஆய்வு செய்ய வேண்டும், இது கடினமானதாகும் ஏனெனில் அசல் தரநிலைகளைத் தயாரிக்கும் வல்லுநர்கள் அநேகமாக ஓய்வு பெற்றவர்களாகவோ அல்லது இறந்துவிட்டவர்களாகவோ இருக்கலாம்.
# ஐபி குறியீடு

## குறியீடுகளைப் பிரித்தல்

ஒவ்வொரு இலக்கமும் அல்லது IP குறியீட்டின் பகுதியும் எதைக் குறிக்கிறது என்பதை இந்த அட்டவணை காட்டுகிறது.  
| திட துகள் பாதுகாப்பு | திரவ நுழைவு பாதுகாப்பு | இயந்திர தாக்க எதிர்ப்பு | பிற பாதுகாப்புகள் |  |  |  |
| --- | --- | --- | --- | --- | --- | --- |
| ஐபி (உள் நுழைவு பாதுகாப்பு) | 0–6 அல்லது X | 0–9 அல்லது X | 0–9 | *எழுத்து* | *எழுத்து* |  |
| வரையறையின்படி | தேவை | தேவை | பயன்படுத்தப்படவில்லை | விருப்பத்தேர்வு | விருப்பத்தேர்வு | } |
# ஐபி குறியீடு

## குறியீடுகளைப் பிரித்தல்

### முதல் இலக்கம்: திட துகள் பாதுகாப்பு

முதல் இலக்கமானது, அபாயகரமான பாகங்களுக்கான அணுகலுக்கு எதிராக (எ.கா. மின்கடத்திகள், நகரும் பாகங்கள்) மற்றும் திடமான அன்னியப் பொருட்களை உட்செலுத்துவதற்கு எதிராக அடைப்பு வழங்கும் பாதுகாப்பின் அளவைக் குறிக்கிறது.
| X என்பது இந்த அளவுகோலைப் பற்றிய பாதுகாப்பு மதிப்பீட்டைக் குறிப்பிடுவதற்கு தரவு எதுவும் இல்லை. |
| --- |
# ஐபி குறியீடு

## குறியீடுகளைப் பிரித்தல்

### இரண்டாவது இலக்கம்: திரவ நுழைவு பாதுகாப்பு

இரண்டாவது இலக்கமானது, தீங்கு விளைவிக்கும் நீரின் நுழைவுக்கு எதிராக அடைப்பு வழங்கும் பாதுகாப்பின் அளவைக் குறிக்கிறது.  
நீர் உட்செலுத்தலுக்கான மதிப்பீடுகள் IPX6க்கு அப்பால் ஒட்டுமொத்தமாக இல்லை. IPX7 உடன் இணங்கும் சாதனம் (தண்ணீர் அமிழ்தலை உள்ளடக்கியது) IPX5 அல்லது IPX6 (நீர்ப்பீச்சும் பம்புகளுக்கு வெளிப்படுவதை உள்ளடக்கியது) உடன் இணங்க வேண்டிய அவசியமில்லை. இரண்டு சோதனைகளையும் சந்திக்கும் ஒரு சாதனம், ஸ்லாஷால்(/) பிரிக்கப்பட்ட இரண்டு சோதனைகளையும் பட்டியலிடுவதன் மூலம் குறிக்கப்படுகிறது, எ.கா. IPX5/IPX7.
| X என்பதன் அர்த்தம் இந்த அளவுகோல்களைப் பற்றிய பாதுகாப்பு மதிப்பீட்டைக் குறிப்பிட எந்த தரவுகளும் இல்லை. |
| --- |
("K" என்ற எழுத்துடன் அனைத்து சோதனைகளும் ISO 20653 ஆல் வரையறுக்கப்படுகின்றன (DIN 40050-9 ஐ மாற்றுவது) ) மற்றும் இது IPx9 தவிர, IEC 60529 இல் காணப்படவில்லை, இது IP69K நீர் சோதனைக்கு சமம். )
# ஐபி குறியீடு

## குறியீடுகளைப் பிரித்தல்

### துணைக் எழுத்துக்கள் (விருப்பத்தேர்வு)

குறிப்பிட்ட உபகரணங்களின் பாதுகாப்பிற்காகஃ
| எண்ணெய் எதிர்ப்பு |
| --- |
K என்ற எழுத்து ISO 20653 (மாற்று DIN 40050-9) இல் குறிப்பிடப்பட்டுள்ளது, IEC 60529 இல் அல்ல.
# ஐபி குறியீடு

## யுனைடெட் ஸ்டேட்ஸ் (NEMA மதிப்பீடு)

அமெரிக்காவில், தேசிய மின் உற்பத்தியாளர்கள் சங்கம் NEMA நிலையான எண் 250 இல் NEMA உறை வகைகளை வரையறுக்கிறது. பின்வரும் அட்டவணை எந்த ஐ. இ. சி 60529 ஐபி குறியீட்டை ஒவ்வொரு நெமா வழிகாட்டுதலும் பூர்த்தி செய்கிறது என்பதை கோடிட்டுக் காட்டுகிறது. இரண்டு தரநிலைகளுக்கு இடையிலான மதிப்பீடுகள் நேரடியாக சமமானவை அல்லஃ NEMA மதிப்பீடுகளுக்கு கூடுதல் தயாரிப்பு அம்சங்கள் மற்றும் சோதனைகள் தேவைப்படுகின்றன (குளிர்ந்த சூழ்நிலைகளின் பொழுது, அபாயகரமான பகுதிகளுக்கான அடைப்புகள், கேபிள் இணைப்புகளுக்கான நாக்-அவுட்கள், மற்றவைகள்), இவை IP மதிப்பீடுகளால் கவனிக்கப்பாடதவைகளாகும்.
| 1 | IP20 |  |
| --- | --- | --- |
| 2 | IP22 |  |
| 3, 3X, 3S, 3SX | IP55 |  |
| 3R, 3RX | IP24 |  |
| 4, 4X | IP44, IP66, IP65 |  |
| 5 | IP53 |  |
| 6 | IP67 |  |
| 6P | IP68 |  |
| 12, 12K, 13 | IP54 | } |
# ஐபி குறியீடு

## மேலும் பார்க்கவும்

- உபகரணங்கள் வகுப்புகள்
- EN 62262 - இயந்திர தாக்கங்களுக்கு எதிர்ப்பின் IK குறியீடு
- MIL-STD-810
- இராணுவ சமமானவர்களுக்கான அமெரிக்க இராணுவ இணைப்பு விவரக்குறிப்புகள்
- கைக் கடிகாரங்களில் வாட்டர் ரெசிஸ்டண்ட் மார்க்
# செர்சோனசசு

**id="4" |செர்சோனசசு**  
| செர்சோனசசு, செர்சன் |
| --- |
| **யுனெஸ்கோ உலக பாரம்பரிய தளம்** |
**செர்சோனசசு** என்பது ஏறத்தாழ 2,500 ஆண்டுகளுக்கு முன்பு கிரிமிய தீபகற்பத்தின் தென்மேற்குப் பகுதியில் நிறுவப்பட்ட ஒரு பண்டைக் கிரேக்க குடியேற்றமாகும். கிரேக்க நாட்டின் பித்தினியாவின் இராக்கிளா பொன்டிகாவிலிருந்து வந்த மக்கள் கிமு 6 ஆம் நூற்றாண்டில் இந்த குடியேற்றத்தை நிறுவினர்.  
இந்த பண்டைய நகரமானது கிரிமிய தீபகற்பத்தில் தற்போதைய செவஸ்தோபோல் நகரின் அருகில் கருங்கடலின் கரையில் அமைந்துள்ளது. இந்த இடம் தற்போது கெர்சோன்சு என்று குறிப்பிடப்படுகிறது. இந்த தளம் டௌரிக செர்சோனசசு தேசிய பாதுகாப்பு பகுதியின் ஒரு அங்கமாகும். கிரேக்க மொழியில் *செர்சோனசசு* என்ற பெயருக்கு "தீபகற்பம்" என்று பொருள், இது இந்த குடியேற்றம் நிறுவப்பட்ட இடத்தை பொருத்தமாக விவரிக்கிறது.  
பாரம்பரிய காலத்தின் போது செர்சோனசசு தேர்ந்தெடுக்கப்பட்ட ஓர் குழு மற்றும் சபையால் ஆளப்பட்ட ஒரு சனநாயகமாக செயல்பட்டது. மூன்றாம் நூற்றாண்டு முதல் அனைத்து குடிமக்களாலும் எடுக்கப்பட்ட ஒரு சத்தியப்பிரமாணத்தின் வடிவம் இன்று வரை நடைமுறையில் உள்ளது. 2013 ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் (யுனெஸ்கோ) இந்த இடத்தை உலக பாரம்பரிய தளமாக பட்டியலிட்டது. இந்த தொல்லியல் தளத்திலும் அதைச் சுற்றியுள்ள இடங்களிலும் அத்துமீறி பல நவீன கட்டிடங்கள் கட்டப்பட்டதாலும், இத்தகைய வளர்ச்சிகளைத் தடுக்க போதுமான நிதி இல்லாததாலும் செர்சோனசசு தளம் அழிவை சந்தித்து வருகின்றது.
# செர்சோனசசு

## திருச்சபை வரலாறு

19 ஆம் நூற்றாண்டின் பிற்பகுதியில், இங்கு ஒரு உருசிய மரபுவழி தேவாலயமான புனித விளாடிமிர் தேவாலயம் (1892 ஆம் ஆண்டு கட்டுமானம் நிறைவுற்றது) அமைக்கப்பட்டது. இது ஒரு சிறிய மழையின் மீது பைசாந்திய கட்டிக்கலை பாணியில் கட்டப்பட்டது.
# செர்சோனசசு

## தொல்லியல் தளம்

### பிரச்சனைகளும் சர்ச்சைகளும்

இந்த தொல்லியல் தளத்திலும் அதைச் சுற்றியுள்ள இடங்களிலும் அத்துமீறி பல நவீன கட்டிடங்கள் கட்டப்பட்டதாலும், இத்தகைய வளர்ச்சிகளைத் தடுக்க போதுமான நிதி இல்லாததாலும் செர்சோனசசு தளம் அழிவை சந்தித்து வருகின்றது. 2010 இல், உலக பாரம்பரிய நிதியம் வெளியிட்ட "நமது மறைந்து வரும் பாரம்பரியத்தை காப்பாற்றுதல்" என்ற அறிக்கையில், சரிசெய்ய முடியாத இழப்பு மற்றும் அழிவுக்கான விளிம்பில் உள்ள 12 உலகளாவிய தளங்களில் ஒன்றாக செர்சோனசசுவை அடையாளம் கண்டது.  
சூலை 29, 2015 அன்று செவாசுதபோல் மாகாண ஆளுநர் செர்சி மென்யேலோ, செர்சோனசோசு பாதுகாப்பு அமைப்பின் இயக்குநரான ஆண்ட்ரி குலசினை சர்ச்சைக்குரிய வகையில் நீக்கினார். பின்னர் இவர் செர்சோனசசில் உள்ள புனித விளாடிமிர் ரஷ்ய தேவாலயத்தின் தலைமை மதகுருவான செர்சி கல்யூட்டாவை இதன் புதிய இயக்குநராக நியமித்தார். இந்த நடவடிக்கையை எதிர்த்து பாதுகாப்புத்துறை ஊழியர்கள் அனைவரும் புதிய இயக்குநரின் கீழ் பணியாற்ற மறுத்தனர். 2014 ஆம் ஆண்டு கிரிமியாவை உருசிய இணைத்த உடன், உருசிய அதிபர் விளாடிமிர் புடினால் செர்சி மென்யேலோ ஆளுநராக நியமிக்கப்பட்டவர் என்பதால் அரசியல் அர்த்தங்கள் காரணமாக இந்த மோதல் ஊடகங்களில் குறிப்பிடத்தக்க கவனத்தை ஈர்த்தது. பாதுகாக்கப்பட்ட பகுதிகளில் அனுமதி இல்லாமல் கட்டுமானப் பணிகளுக்கு ஆளுநர் மென்யய்லோ ஒப்புதல் அளித்ததால் மென்யாய்லோவிற்கும் குலாகினுக்கும் மோதல் ஆரம்பித்ததாகவும், பின்னர் பாதுகாக்கப்பட்ட பகுதியில் சாலை கட்டுமானத் திட்டம் குறித்து குலாகின் புகார் அளித்தபோது இந்த மோதல் வலுத்தது என்று தொழிலாளர்கள் கூறுகின்றனர். பின்னர் தொழிலாளர்கள் மற்றும் உள்ளூர் மக்களின் அழுத்தத்தால் செர்சி கல்யூட்டா பதவி விலகினார்.
# விக்கிப்பீடியா:Statistics/weekly/10-Mar-2024
# கிராந்தி ரெட்கர்

**கிராந்தி ரெட்கர்-வான்கடே** (*Kranti Redkar* ; பிறப்பு 17 ஆகத்து 1982) என்பவர் ஓர் இந்திய திரைப்பட நடிகை, இயக்குநர், எழுத்தாளர் ஆவார். இவர் முதன்மையாக மராத்தி திரைப்படங்களில் பணியாற்றியுள்ளார்.  
2000 ஆம் ஆண்டில் *சூன் அசாவி ஆஷி* என்ற திரைப்படத்தில் அறிமுகமான பிறகு, பெரு வெற்றிபெற்ற படமான *ஜாத்ரா: ஹயலகாட் ரே தைலகாட்* (2005) படத்தில் இடம்பெற்ற 'கொம்பாடி பலாலி' என்ற பாடலில் இடம்பெற்றதற்காக இவர் பகுழ்பெற்றார். *மஜா நவ்ரா துஜி பேகோ* (2006), *சக்கா சவத்ரா* (2008), *சிக்சனாச்சியா ஆயிச்சா கோ* (2010), *ஆன் டூட்டி 24 தாஸ்* (2010) ஆகிய நகைச்சுவை நாடகப் படங்களில் நடித்து இவர் தன்னை நிலைநிறுத்திக் கொண்டார். இவர் அமெரிக்க திரைப்படமான *தி லெட்டர்ஸ்* (2014) படத்திலும் பணியாற்றியுள்ளார். மேலும் காதல் நாடகப் படமான *டீன் பேய்கா ஃபாஜிதி ஐகா* (2012), *நோ என்ட்ரி: புதே தோகா ஆஹே* (2012), நகைச்சுவைப் படமான *கோ-கோ* (2013), நாடகப் படமான *சுகர் சால்ட்* *அனி பிரேம்* (2015), நகைச்சுவை மரும்ப் படமான *மர்டர் மேஸ்திரி* (2015) ஆகிய படங்களில் இவரது நடிப்பு பாராட்டுக்களைப் பெற்றன.  
கிராந்தி ரெட்கர் *காக்கன்* 2015 படத்தின் வழியாக இயக்குநராக அறிமுகமானார். இதற்காக நாசிக் சர்வதேச திரைப்பட விழாவில் சிறந்த இயக்குநர் விருதைப் பெற்றார். அடுத்து இவர் மோசடி செய்பவர்களைச் சித்தரித்து எடுக்கபட்ட *கிரண் குல்கர்னி விசஸ் கிரண் குல்கர்னி* (2016) படத்தில் நடித்து பாராட்டைப் பெற்றார். பின்னர் *காரார்* (2017) படத்தில் நடித்தார். இந்தப் படத்தில் நடித்ததற்காக மராத்தி 4வது பிலிம்பேர் விருதுகளில் சிறந்த துணை நடிகைக்கான பரிந்துரையைப் பெற்றார். இவர் தனது சொந்த ஆடை பிராண்டான ஜியாஜிடாவை 2019 இல் அறிமுகப்படுத்தினார்.<sup>&#x5B;*<span title="This claim needs references to reliable sources. (October 2023)">மேற்கோள் தேவை</span>*&#x5D;</sup>
# கிராந்தி ரெட்கர்

## ஆரம்பகால வாழ்க்கை

கிராந்தி ரெட்கர் 1982 ஆம் ஆண்டு ஆகத்து மாதம் 17 அன்று இந்தியாவின், மகாராட்டிரத்தின், மும்பையில் தினநாத்துக்கும் ஊர்மிளா செஞ்சதுக்கும் மகளாக ஒரு மராத்தி குடும்பத்தில் பிறந்தார். இவருக்கு இருதயா பானர்ஜி மற்றும் சஞ்சனா வவ்கல் என்ற இரண்டு சகோதரிகள் உள்ளனர். கிராந்தி ரெட்கர் தனது துவக்கக் கல்வியை பாந்த்ராவில் உள்ள கார்டினல் கிரேசியாஸ் உயர்நிலைப் பள்ளியில் பெற்றார். பின்னர் தனது பட்டப்படிப்பை ராம்நரைன் ரூயா கல்லூரியில் முடித்தார்.<sup>&#x5B;*<span title="This claim needs references to reliable sources. (October 2023)">மேற்கோள் தேவை</span>*&#x5D;</sup>
# கிராந்தி ரெட்கர்

## தனிப்பட்ட வாழ்க்கை

கிராந்தி ரெட்காரும் தேசிய போதைப்பொருள் தடுப்புப் பிரிவின் (NCB) மண்டல இயக்குநரான சமீர் வான்கடேகரும் ராம்நரேன் ரூயா கல்லூரியில் வகுப்புத் தோழர்களாக இருந்தனர், 17 வயதிலிருந்தே ஒருவரையொருவர் அறிந்திருந்தனர். பட்டம் பெற்ற பிறகு அவர்களுக்கிடையில் தொடர்பு ஏதும் இருக்கவில்லை. ஆனால் 2010 ஆம் ஆண்டில், கிராந்தி ரெட்கர் ஒரு விருது நிகழ்ச்சிக்குச் சென்று திரும்பி வருகையில் வானூர்தி நிலையத்தில் பணியில் இருந்த வான்கடேரை மீண்டும் தற்செயலாக சந்தித்தார். பின்னர் அவர்கள் சில ஆண்டுகள் நன்கு பழகத் தொடங்கினர். இறுதியில் 2017 மார்ச் 29 அன்று, அவர்கள் திருமணம் செய்து கொண்டனர். ஒரு ஆண்டு கழித்து, 2018 திசம்பர் 3 அன்று, மும்பையில் உள்ள சூர்யா மருத்துவமனையில் ஜியா, ஜியாடா என்ற இரட்டைப் பெண் குழந்தைகள் பிறந்தனர்.
# சினேகங்கினி சுரியா

**சினேகங்கினி சுரியா** (*Snehangini Chhuria*) என்பவர் ஓர் இந்திய அரசியல்வாதியும் ஒடிசா சட்டமன்ற உறுப்பினரும் ஆவார். இவர் பிஜு ஜனதா தளம் கட்சியினைச் சார்ந்தவர். இவர் இந்தக் கட்சியின் சார்பில் ஒடிசா சட்டமன்றத்திற்கு 2014ஆம் ஆண்டு நடைபெற்ற சட்டமன்றத் தேர்தலில் அத்தாபிரா சட்டமன்றத் தொகுதியில் போட்டியிட்டு ஒடிசா சட்டமன்றத்திற்கு உறுப்பினராகத் தேர்ந்தெடுக்கப்பட்டார்.
# சினேகங்கினி சுரியா

## குடும்பம்

சினேகங்கினி சுரியா 9, திசம்பர், 1968-இல் பிறந்தார். இவரது தந்தை மார்சு பிரசாத் மொகாபத்ரா. கலைத்துறையில் பட்டம் பெற்ற பிறகு சட்டம் பயின்ற இவர், சமூக சேவகராகச் சேவையாற்றினார்.
# சினேகங்கினி சுரியா

## அரசியல்

சினேகங்கினி சுரியா சமூக சேவகியாக பணிபுரிந்து, ஆரம்பத்தில் ஊராட்சி மன்ற அளவில் அரசியலில் தீவிரமாக இருந்தார்.  
15வது ஒடிசா சட்டப் பேரவைக்கு சினேகங்கினி sஉரியா தேர்ந்தெடுக்கப்பட்டபோது, நவீன் பட்நாயக்கின் 4வது அமைச்சரவையில் மாநில பழங்குடியினர் நலத்துறை அமைச்சராகவும், 2கைவினை, ஜவுளி மற்றும் கைவினைத் துறை அமைச்சராகவும் பணியாற்றினார்.
# சபித்ரி அகர்வாலா

**சபித்ரி அகர்வாலா** (*Sabitri Agarwalla*) இந்தியாவின் ஒடிசா மாநிலத்தினைச் சேர்ந்த இந்திய அரசியல்வாதி ஆவார். இவர் 2019ஆம் ஆண்டில் பட்குரா சட்டமன்றத் தொகுதியிலிருந்து ஒடிசா சட்டமன்ற உறுப்பினராகத் தேர்ந்தெடுக்கப்பட்டார். ஜனதா தளத்தைச் சேர்ந்த சபித்ரி, இந்திய தேசிய காங்கிரசு வேட்பாளர் ஜெயந்தா மொகாந்தி மற்றும் பாஜக வேட்பாளர் பிஜய் மொகபத்ராவைவிட 17,920 வாக்குகள் கூடுதலாகப் பெற்று வெற்றி பெற்றார்.
# சபித்ரி அகர்வாலா

## குடும்பம்

சபித்ரி அகர்வாலின் தந்தையின் பெயர் துட்சிராம் சங்கனேரியா. கணவர் பெயர் வேத பிரகாசு அகர்வால். சபித்திரி பள்ளிக் கல்வியினை முடித்துள்ளார்.
# சபித்ரி அகர்வாலா

## அரசியல்

சவித்ரி அகர்வால் ஒடிசா அரசியலில் பிஜு ஜனதா தளத்தின் உறுப்பினராக இருந்து வருகிறார். இவர் ஒடிசா சட்டமன்ற உறுப்பினராகவும் பணியாற்றி வருகிறார்.
# செசுட்ரம்

**செசுட்ரம்** (தாவரவியல் பெயர்: *Cestrum*) என்பது உருளைக் கிழங்கு குடும்பம் (*Solanaceae*) என்ற பூக்கும் தாவரக் குடும்பத்தின் 101 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, **L.** என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1753 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, புளோரிடா முதல் வெப்ப வலயத்திலுள்ள பிற அமெரிக்கப் பகுதிகள் வரை உள்ளன.
# செசுட்ரம்

## இப்பேரினத்தின் இனங்கள்

கியூ தாவரவியல் ஆய்வகம், இப்பேரினத்தின் இனங்களாக, 228 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  
1. Cestrum abeggii
1. Cestrum aberrans
1. Cestrum acuminatum
1. Cestrum acutifolium
1. Cestrum affine
1. Cestrum alternifolium
1. Cestrum amistadense
1. Cestrum anagyris
1. Cestrum angulosum
1. Cestrum aurantiacum
1. Cestrum auriculatum
1. Cestrum azuense
1. Cestrum bahamense
1. Cestrum benthamii
1. Cestrum bicolor
1. Cestrum bigibbosum
1. Cestrum bracteatum
1. Cestrum brevifolium
1. Cestrum brunneopurpureum
1. Cestrum buxifolium
1. Cestrum buxoides
1. Cestrum cahosianum
1. Cestrum capsulare
1. Cestrum chiapense
1. Cestrum chimborazinum
1. Cestrum chiriquianum
1. Cestrum citrifolium
1. Cestrum cobanense
1. Cestrum coelophlebium
1. Cestrum colombianum
1. Cestrum confertifolium
1. Cestrum conglomeratum
1. Cestrum contrerasianum
1. Cestrum corcovadense
1. Cestrum cordatum
1. Cestrum coriaceum
1. Cestrum corymbosum
1. Cestrum cristinae
1. Cestrum cuneifolium
1. Cestrum cuspidatissimum
1. Cestrum cuspidatum
1. Cestrum daphnoides
1. Cestrum darcyanum
1. Cestrum darienense
1. Cestrum dasyanthum
1. Cestrum decurrens
1. Cestrum diurnum
1. Cestrum domingense
1. Cestrum dumetorum
1. Cestrum dunalii
1. Cestrum ecuadorense
1. Cestrum ehrenbergii
1. Cestrum ekmanii
1. Cestrum elegans
1. Cestrum elegantissimum
1. Cestrum endlicheri
1. Cestrum endresii
1. Cestrum eriochiton
1. Cestrum euanthes
1. Cestrum evanidum
1. Cestrum falcatum
1. Cestrum farinosum
1. Cestrum fasciculatum
1. Cestrum ferrugineum
1. Cestrum filipes
1. Cestrum flavescens
1. Cestrum flavinervium
1. Cestrum formosum
1. Cestrum forsythii
1. Cestrum fragile
# சீதவ்வா ஜோதாட்டி

**சீதவ்வா ஜோதாட்டி** (*Sitavva Joddati*) என்பவர் கர்நாடகாவைச் சேர்ந்த சமூக ஆர்வலர் ஆவார். இவர் 2018ஆம் ஆண்டில், இந்தியக் குடியரசுத் தலைவரால் நான்காவது உயரிய குடிமக்கள் விருதான பத்மசிறீ விருதைப் பெற்றார்.
# சீதவ்வா ஜோதாட்டி

## இளமை

ஜோதாட்டி இந்தியாவின் கர்நாடக மாநிலத்தில் உள்ள சிக்கோடி வட்டத்தில் உள்ள கப்பூர் கிராமத்தில் பிறந்தார். ஆறு மகள்களில் இளையவரான சீதவ்வாவை தேவதாசியாக வழங்குவதாக சமூகத்திற்கு "வாக்குறுதி" கொடுத்தனர் இவர்களது பெற்றோர். இதைச் செய்வதன் மூலம் இவர்களுக்கு ஓர் ஆண் குழந்தை பிறக்கும் என இவர்களது பெற்றோர்கள் நம்பினர்.  
சீதவ்வா, 7 வயதில் ஒரு மதச் சடங்குக்குப் பிறகு, தேவதாசி ஆக்கப்பட்டாள். 17 வயதில், இவர் மூன்று குழந்தைகளைப் பெற்றெடுத்தார்.
# சீதவ்வா ஜோதாட்டி

## தொழில்

1991ஆம் ஆண்டு பெண்கள் மேம்பாட்டுக் கழகத்தின் நிர்வாக இயக்குநர் லதாமாலாவைச் சந்தித்த சீதவ்வா, தேவதாசிப் பழக்கம் பெண்களின் கண்ணியத்தை எவ்வளவு இழிவுபடுத்துகிறது என்பதை உணர்த்தினார். தேவதாசி முறையிலிருந்து தன்னைக் காப்பாற்றிக்கொள்ள சீதவ்வா முடிவு செய்தாள். தெற்கு மகாராட்டிரா மற்றும் வடக்கு கர்நாடகாவுக்குச் சென்று மத விழாக்களில் கலந்துகொண்டு மற்ற தேவதாசிகளுடன் சேர்ந்து இந்த நடைமுறைக்கு எதிராகப் பேசத் தொடங்கினர், சீதவ்வா. ஒரு வாரத்திற்குள், தேவதாசி எதிர்ப்பாளர்களின் எண்ணிக்கை 45ஆக உயர்ந்தது.  
இவர் 2012 முதல் *மாஸ்* அமைப்பின் தலைமை நிர்வாக அதிகாரியாக உள்ளார். இந்த அமைப்பில் சுமார் 4000 முன்னாள் தேவதாசிகள் உறுப்பினர்களாக உள்ளனர். சீதவ்வா ஜோதாட்டி, பெண்கள் மற்றும் குழந்தை உரிமைகள், நிதி மேலாண்மை, பாலின நோயினால் பாதிக்கப்பட்டவர்கள் மற்றும் பிற பிரச்சினைகள் பற்றிய உதவிகள் மற்றும் சட்டப் பட்டறைகள் மற்றும் திட்டங்களை நடத்தி வருகிறார். இவர் 300க்கும் மேற்பட்ட சுய உதவிக் குழுக்களை உருவாக்கியுள்ளார். இவை முன்னாள் தேவதாசிகளுக்கு வங்கிகள் மற்றும் சிறு கடன் வழங்குபவர்களுக்கு நிதி உதவி வழங்குகின்றன.
# சீதவ்வா ஜோதாட்டி

## அங்கீகாரம்

மார்ச் 2018-இல், ஜோதாட்டிக்கு இந்தியாவின் நான்காவது உயரிய குடிமகன் விருதான பத்மசிறீ, இந்தியக் குடியரசுத் தலைவர் ராம் நாத் கோவிந்தால் வழங்கப்பட்டது.
# சோராபாய் அம்பாலாவாலி

**சோரபாய் அம்பாலாவாலி** ( *Zohrabai Ambalewali* ) (1918 - 21 பிப்ரவரி 1990) 1930கள் மற்றும் 1940களில் பாலிவுட் திரைப்படங்களில் பணியாற்றிய ஓர் இந்தியப் பாரம்பரியப் பாடகியும் மற்றும் பின்னணிப் பாடகியும் ஆவார். 1940 களின் ஆரம்ப மற்றும் நடுப்பகுதியில் மிகவும் பிரபலமான பெண் பின்னணி பாடகர்களில் ஒருவராக இவர் கருதப்பட்டார்.  
இசையமைப்பாளர் நௌசாத் இசையில் 1944 ஆம் ஆண்டு வெளியாகி வெற்றி பெற்ற *ராட்டன்* (1944) படத்தில் இடம்பெற்ற " அங்கியன் மிலாகே ஜியா பர்மாகே" மற்றும் "ஆய் தீபாவளி, ஆய் தீபாவளி" மற்றும் சம்சாத் பேகத்துடன் சேர்ந்து *அன்மோல் காடி* (1946) *படத்தில் இடம்பெற்ற "உரான் கடோலே பெ உத் ஜாவூன்"* திரைப்படப் பாடல்களில் பாடியதற்காக அவர் மிகவும் பிரபலமானவர். இவர், ராஜ்குமாரி, சம்சாத் பேகம் மற்றும் அமிர்பாய் கர்நாடகி ஆகியோருடன், பாலிவுட் திரையுலகின் முன்னணி முதல் தலைமுறை பின்னணிப் பாடகர்களில் ஒருவராக இருந்தார். இருப்பினும், 1940 களின் பிற்பகுதியில், கீதா தத் மற்றும் லதா மங்கேஷ்கர் போன்ற புதிய குரல்களின் வருகையினால், சோராபாய் அம்பாலேவாலியின் தொழில் வாழ்க்கை மங்கிவிட்டது.
# சோராபாய் அம்பாலாவாலி

## ஆரம்ப வாழ்க்கையும் பின்னணியும்

தற்போதைய அரியானாவில் உள்ள அம்பாலாவில், தொழில்முறை பாடகர்களின் குடும்பத்தில் பிறந்து வளர்ந்தார். 'அம்பாலாவாலி' என்பது இவரது குடும்பப் பெயர். குலாம் உசைன் கான் மற்றும் உஸ்தாத் நசீர் உசைன் கான் ஆகியோரின் கீழ் தனது இசைப் பயிற்சியைத் தொடங்கினார். பின்னர், இந்துஸ்தானி இசையின் ஆக்ரா கரானாவில் (இசைப்பள்ளி) இசையில் பயிற்சி பெற்றார்.
# சோராபாய் அம்பாலாவாலி

## தொழில் வாழ்க்கை

அம்பாலாவாலி தனது 13 வயதில், அனைத்திந்திய வானொலியில் ஒரு பாடகராக தனது வாழ்க்கையைத் தொடங்கினார். முக்கியமாக பாரம்பரிய மற்றும் அரை பாரம்பரிய பாடல்களைப் பாடினார். இவரது சில தும்ரிகளை *எச். எம். வி* இசைத்தட்டு நிறுவனம் பதிவு செய்து வெளியிட்டது. இறுதியில் *பிரானசுகி நாயக்* இசையமைத்த *தகு கி லட்கி* (1933) திரைப்படத்தின் மூலம் பின்னணிப் பாடகியாக இந்தி திரைப்படத்தில் அறிமுகமானார். இசை இயக்குநர் நௌசாத்தின் கீழ் *ராட்டன்* (1944) என்ற திரைப்படத்தின் மூலம் இவரது முதல் வெற்றி இருந்தது. மேலும் "ஆயி தீபாவளி ஆயி தீபாவளி" மற்றும் "அகியான் மிலா கே, ஜியா பர்மா கே" போன்ற வெற்றி பாடல்களும் பின்னர் வெளிவந்தன. இசை இயக்குநர் நௌசாத்துக்காக *அன்மோல் காதி* (1946), *மேளா* (1948), *ஜாதூ*(1951) போன்ற வெற்றி படங்களில் பாடினார்.நூர்ஜஹான்
மற்றும் கல்யாணி ஆகியோருடன் *ஜீனத்* (1945) படத்தில் "அஹென் நா பாரீன் ஷிக்வே நா கியே" என்ற கவ்வாலி பாடினார். இது தெற்காசிய படங்களில் பெண் குரல்களில் பதிவு செய்யப்பட்ட முதல் கவ்வாலி பாடலாகும். இது பொதுமக்கள் மத்தியில் மிகவும் பிரபலமானது.  
1948 இல் லதா மங்கேஷ்கர், கீதா தத் மற்றும் ஆஷா போஸ்லே போன்ற இசைக்கலைஞர்கள் வருவதற்கு சற்று காலம் முன்பு , ஷம்ஷாத் பேகம், குர்ஷித், அமீர்பாய் கர்நாடகி போன்ற பாடகர்களுடன், கனமான தும்ரி பாணியில் முன்னணி பின்னணி பாடகர்களுடன் இந்தித் திரைப்படங்களில் பாடிவந்தார்.
# சோராபாய் அம்பாலாவாலி

## பிற்கால வாழ்க்கை

அம்பாலாவாலி 1950 களில் திரைப்படத் துறையில் இருந்து ஓய்வு பெற்றார். இருப்பினும் புகழ்பெற்ற கதக் நடனக் கலைஞரான தனது மகள் ரோசன் குமாரியின் நிகழ்ச்சிகளில் தொடர்ந்து பாடினார். ரோசன் குமாரி சத்யஜித் ராயின் ஜல்சாகர் (1958) படத்திலும் நடித்த்தவர்.
# எர்பியம் நைட்ரைடு

**எர்பியம் நைட்ரைடு** (*Erbium nitride*) என்பது ErN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். எர்பியம் நைட்ரசன் ஆகிய தனிமங்கள் சேர்ந்து இந்த இருமச் சேர்மம் உருவாகிறது.
# எர்பியம் நைட்ரைடு

## இயற்பியல் பண்புகள்

எர்பியம் நைட்ரைடு கருப்பு நிறத்தில் தூளாக உருவாகிறது. வேதியியல் ரீதியாக, இச்சேர்மம் அதிக வினைத்திறன் கொண்டதாகவும் காற்றில் எளிதில் ஆக்சிசனேற்றமடையக் கூடியதாகவும் காணப்படுகிறது. அதிக ஈரப்பதம் எர்பியம் நைட்ரைடை நீராற்பகுப்பு அடையச் செய்கிறது. இந்நீராற் பகுப்பு வினையில் Er(OH)<sub>3</sub> சேர்மமும் அம்மோனியாவும் உருவாகின்றன.  
எர்பியம் நைட்ரைடு சேர்மத்திற்கு ஒளியியல் பண்புகளும் காந்தப் பண்புகளும் உள்ளன.
# எர்பியம் நைட்ரைடு

## பயன்கள்

எர்பியம் நைட்ரைடு சேர்மம் III-நைட்ரைடு குறைக்கடத்திகளில் சேர்க்கப்பட்டு பயன்படுத்தப்படுகிறது. ஒளிமின்னணு மற்றும் சுழல் மின்னணு கருவிகள் உருவாக்கத்தில் இக்கலப்பு பயனாகிறது.
# ஆக்டினியம்(III) ஐதராக்சைடு

**ஆக்டினியம்(III) ஐதராக்சைடு** (*Actinium(III) hydroxide*) என்பது Ac(OH)<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் கதிரியக்கப் பண்புகளை ஆக்டினியம்(III) ஐதராக்சைடு வெளிப்படுத்துகிறது.
# ஆக்டினியம்(III) ஐதராக்சைடு

## தயாரிப்பு

கரையக்கூடிய ஆக்டினியம் உப்புகளுடன் காரங்கள் அல்லது அம்மோனியா நீரைச் சேர்த்து வினைபுரியச் செய்தால் ஆக்டினியம்(III) ஐதராக்சைடு உருவாகும். வினையின் விளைவாகக் கிடைக்கும் கூழ்மத்திலிருந்து வீழ்படிவாக ஆக்டினியம்(III) ஐதராக்சைடு பிரித்தெடுக்கப்படுகிறது.:  
:: Ac<sup>3+</sup> + 3 OH<sup>−</sup> → Ac(OH)<sub>3</sub>↓  
இதன் கரைதிறன் இலந்தனம் ஐதராக்டை விட சற்று அதிகமாக உள்ளது., ஆனால் தண்ணீரில் கரையாது.
# ஆக்டினியம்(III) ஐதராக்சைடு

## வேதிப் பண்புகள்

ஆக்டினியம்(III) ஐதராக்சைடு ஒரு காரம் என்பதால் அமிலங்களுடன் வினைபுரிந்து இது ஆக்டினியம் உப்புகளைக் கொடுக்கிறது.:  
: Ac(OH)<sub>3</sub> + 3 HNO<sub>3</sub> → Ac(NO<sub>3</sub>)<sub>3</sub> + 3 H<sub>2</sub>O
# மும்மெத்தில்சிடைபின்

**மும்மெத்தில்சிடைபின்** (*Trimethylstibine*) என்பது Sb(CH<sub>3</sub>)<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற இச்சேர்மம் காற்றில் தீப்பற்றிக் கொள்ளும் தன்மையும் நச்சுத்தன்மையும் கொண்ட ஒரு நீர்மமாகும். ஆண்டிமனி முக்குளோரைடுடன் மெத்தில் கிரிக்கனார்டு வினையாக்கியைச் சேர்த்து சூடுபடுத்தி வினைபுரியச் செய்தால் மும்மெத்தில்சிடைபின் உருவாகும். ஆண்டிமனி நிறைந்த மண்ணில் காற்றில்லா சுவாசப் பாக்டீரியாவாலும் இது உற்பத்தி செய்யப்படுகிறது. மாறாக மும்மெத்தில் பாசுபீனுடன் ஒப்பிடுகையில் மும்மெத்தில்சிடைபின் வலிமை குறைந்த ஓர் இலூயிசு காரமாகும். III-V வகை குறைக்கடத்திகள் தயாரிப்பில் இது பயன்படுத்தப்படுகிறது.
# முடிவிலி குறியீடு

**முடிவிலி குறியீடு**(*Infinity symbol* : <span></span>) என்பது முடிவிலியின் கருத்தைக் குறிக்கும் ஒரு கணிதக் குறியீடு ஆகும்.. இக் குறியீடு, இதேபோன்ற வடிவங்கொண்ட, இயற்கணித வடிவவியலில் ஆய்வு செய்யப்பட்ட லெம்னிஸ்கேட்டு வளைவுகளின் (எண் 8 அல்லது ∞-வடிவ வளைவுகள்) பெயரால், "லெம்னிஸ்கேட்டு" என்றும் அழைக்கப்படுகிறது. மேலும் கால்நடை வணிகக் குறியிடலில் "சோம்பேறி எட்டு" என்றும் அழைக்கப்படுகிறது.
# முடிவிலி குறியீடு

## வரலாறு

இந்த சின்னம் முதன்முதலில் கணித ரீதியாக 17 ஆம் நூற்றாண்டில் ஜான் வாலிஸ் என்பாரால் பயன்படுத்தப்பட்டது. இருந்தபோதிலும் இது மற்ற பயன்பாடுகளின் நீண்ட வரலாற்றைக் கொண்டுள்ளது. கணிதத்தில், இது பெரும்பாலும் முடிவில்லாத மதிப்புகளைக் காட்டிலும் முடிவில்லாத செயல்முறைகளைக் குறிக்கிறது. . புத்தகப் பிணைப்பில் காகிதத்தின் நீண்டகாலப் பயனிலை போன்ற பிற தொடர்புடைய தொழில்நுட்ப அர்த்தங்களையும் கொண்டுள்ளது. மேலும் நவீன மாயவாதம் மற்றும் இலக்கியத்தில், அதன் எல்லையற்ற குறியீட்டு மதிப்புக்காகப் பயன்படுத்தப்படுகிறது. இது வரைபட வடிவமைப்பின் பொதுவான அங்கமாக உள்ளது. உதாரணமாக நிறுவனங்களின் சின்னங்களிலும் 'மெட்டிஸ்' கொடி போன்ற பழைய வடிவமைப்புகளிலும் காணப்படுகிறது முடிவிலி சின்னமும் அதன் பல மாறுபாட்ட வடிவமைப்புகளும் பல்வேறு வரியுரு குறியாக்கங்களில் கிடைக்கின்றன.  
வாலிஸ் இந்தக் குறியீட்டை அவர் தேர்ந்தெடுத்தற்கான காரணத்தை விளக்கவில்லை. இது ஒரு ரோமானிய எண்ணின் மாறுபட்ட வடிவமாக கருதப்படுகிறது, ஆனால் எந்த ரோமானிய எண் என்பது தெளிவாக இல்லை. ஒரு கோட்பாடு, முடிவிலி குறியீடு 100 மில்லியனுக்கான எண்ணுருவை அடிப்படையாகக் கொண்டது எனக் கூறுகிறது. இந்த 100 மில்லியனுக்கான எண்ணுருவானது, இதே முடிவிலிக் குறியீட்டை ஒரு செவ்வக சட்டகத்திற்குள் இணைக்கப்பட்ட வடிவை ஒத்திருந்தது. ரோமானிய எண்ணுக்குப் பதிலாக, இது கிரேக்க எழுத்துக்களின் கடைசி எழுத்தான ஒமேகாவின் சிறிய வடிவமான ω இன் மாறுபாட்டிலிருந்து பெறப்பட்டதாக இருக்கலாம்.
# கே. பி. ஏ. சி. லீலா

**கே. பி. ஏ. சி. லீலா** (*K. P. A. C. Leela*) மலையாள நாடகங்கள் மற்றும் திரைப்படங்களில் நடித்ததற்காக நன்கு அறியப்பட்ட ஓர் இந்தியா நடிகை ஆவார். இவர் கேரள சங்கீத நாடக அகாதமி வழங்கிய *குரு பூஜா* விருதைப் பெற்றுள்ளார். கேரள மாநில திரைப்பட விருதுகள் வழங்கும் குழு *ரௌத்ரம்* (2018) படத்தில் இவரது நடிப்பிற்காக ஒரு சிறப்பு குறிப்பை வழங்கியது. இவர் கேரள கலாமண்டலத்தில் சேர்ந்து சிறிது காலம் நடனம் பயின்றார். *முந்திரிச்சரில் குரே * என்ற நாடகத்தில் தெரசா என்ற கதாநாயகியாக இவர் முதலில் நடித்தார். பின்னர், இவர் கேரள மக்கள் கலை மன்றத்தில் பதினைந்து ஆண்டுகள் பணியாற்றினார், தோப்பில் பாசியின் பல நாடகங்களில் முக்கிய வேடங்களில் நடித்தார். *புதிய ஆகாசம் புதிய பூமி* என்ற திரைப்படத்தில் அறிமுகமானார். *முடினயா புத்ர*, *அம்மாய் வந்தனா*, *ஆத்யபிகா* உள்ளிட்ட பிற படங்களிலும் தோன்றினார். 1970 களில் திரையுலகில் நடிப்பதிலிருந்து சில காலம் விலகியிருந்தார். கேரள மக்கள் கலை மன்றத்தில் இசைக் கருவியாளரான டேவிட் என்பவரை மணந்தார்.  
*ஒரு பென்னும் ராண்டானும்* படத்தில் மரியா என்ற பாத்திரத்தின் மூலம் லீலா மீண்டும் நடிக்க வந்தார். 2023 ஆண்டில், *பூக்களம்* படத்தில் லீலா என்ற கதாபாத்திரத்தில் நடித்தார்.
# கே. பி. ஏ. சி. லீலா

## சொந்த வாழ்க்கை

கேரள மக்கள் கலை மன்றத்தில் இசைக் கருவியாளராக பணியாற்றிய டேவிட் என்பவரை மணந்தார்.
# துல்லிய வேளாண்மை

**துல்லிய வேளாண்மை** (Precision agriculture) என்பது விவசாய உற்பத்தியில் நிலைப்பேறான தன்மையை மேம்படுத்துவதற்காக தற்காலிக மற்றும் இடஞ்சார் மாறுபாடுகளை அவதானித்தல், அளவிடுதல் மற்றும் பதிலளிப்பது ஆகியவற்றின் அடிப்படையிலான ஒரு விவசாய மேலாண்மை உத்தி ஆகும். இது பயிர் மற்றும் கால்நடை உற்பத்தி ஆகிய இரண்டிலும் பயன்படுத்தப்படுகிறது. துல்லிய வேளாண்மை பெரும்பாலும் விவசாய நடவடிக்கைகளை தானியக்கமாக்குவதற்கு தொழில்நுட்பங்களைப் பயன்படுத்துகிறது. அவற்றின் நோயறிதல், முடிவெடுத்தல் அல்லது செயல்திறன் ஆகியவற்றை மேம்படுத்துகிறது. துல்லியமான விவசாய ஆராய்ச்சியின் குறிக்கோள், வளங்களைப் பாதுகாக்கும் அதே வேளையில் உள்ளீடுகளின் மீதான வருவாயை மேம்படுத்தும் குறிக்கோளுடன் முழு பண்ணை நிர்வாகத்திற்கான முடிவு ஆதரவு அமைப்பை வரையறுப்பதாகும்..
# திபெத் இமயமலை மலையேறும் வழிகாட்டிப் பள்ளி

**திபெத் இமயமலை மலையேறும் வழிகாட்டிப் பள்ளி** (The Tibate Himalaya Mountainering Guide School) சீன நாட்டின் திபெத் தன்னாட்சிப் பகுதியான லாசா நகரத்தில் அமைந்துள்ள ஒரு மலையேறும் வழிகாட்டி பள்ளியாகும். லாசா இமயமலை மலை ஏறுதல் வழிகாட்டிப் பள்ளி, திபெத் மலையேறும் பள்ளி என்ற பெயர்களாலும் இது அழைக்கப்படுகிறது.
# திபெத் இமயமலை மலையேறும் வழிகாட்டிப் பள்ளி

## வரலாறு.

மூன்று முறை எவரெசுட்டு சிகரத்தை ஏறிய நைமா செரிங்கு என்பவரால் 1999 ஆம் ஆண்டில் இந்த பள்ளி நிறுவப்பட்டது. இந்தப் பள்ளியின் பட்டதாரிகள் உலகம் முழுவதிலுமிருந்து 180 எண்ணிக்கைக்கும் மேற்பட்ட மலையேறுபவர்களை எவரெசுட்டு சிகரத்திற்கு அழைத்துச் சென்றுள்ளனர்.
# செஞ்சி நாகணாவாய்

செஞ்சி நாகணவாய் (Bank Myna) என்பது தெற்காசியா வடக்குப் பகுதிகளில் காணப்படும் ஒரு மைனா ஆகும். இது சிறியது, ஆனால் பொதுவான மைனா போன்ற நிறத்தில் உள்ளது, இது மஞ்சள் நிறத்திற்கு பதிலாக கண்களுக்குப் பின்னால் செங்கல்-சிவப்பு நிர்வாண தோலைக் கொண்டிருப்பதில் மட்டுமே வேறுபடுகிறது. இது அடிப்பகுதியில் சாம்பல் நிறத்தில் உள்ளது மற்றும் இதில் மற்றும் இறகுகளின் லேசான முனை முன்னிலையில் காட்டில் மைனாவுடன் சில ஒற்றுமையைக் கொண்டுள்ளது. இவை பெரும்பாலும் நகரங்கள் மற்றும் நகரங்களுக்குள், வடக்கு மற்றும் மத்திய இந்தியாவின் சமவெளிகளில் உள்ள மந்தைகளில் காணப்படுகின்றன. இவற்றின் பரப்பு தெற்கு நோக்கி இந்தியா வரை பரவியிருப்பதாகத் தெரிகிறது. ஆறுகளின் மண் கரைகளில் கிட்டத்தட்ட பிரத்தியேகமாக கூடு கட்டும் அவர்களின் பழக்கத்திலிருந்து இந்த பெயர் பெறப்பட்டது, அங்கு அவர்கள் பெரிய காலனிகளில் தோண்டியெடுக்கிறார்கள் மற்றும் இனப்பெருக்கம் செய்கிறார்கள்.
# செஞ்சி நாகணாவாய்

## விளக்கம்

தலை முடி மற்றும் பக்கங்களில் கருப்பு நிறமாகவும், மேல் இறகுகள் சறுக்கிய சாம்பல் நிறமாகவும், அடிப்பகுதி வெளிர் இளஞ்சிவப்பு இறகுகளுடன் வயிற்றின் மையத்தை நோக்கி வெளிர் சாம்பல் நிறத்திலும் இருக்கும். இறக்கைகள் கருப்பு நிறத்தில் உள்ளன, ஆனால் முதன்மை இறக்கைகளின் அடிப்பகுதியில் ஒரு இறக்கைப் பகுதி உள்ளது மற்றும் வெளிப்புற வால் இறகுகளின் நுனிகள் வெளிர் இளஞ்சிவப்பு நிறத்தில் உள்ளன. கண்ணின் பின்புறத்தில் உள்ள வெற்றுத் தோல் செங்கற்கள் சிவப்பு நிறமாகவும், கால்கள் மஞ்சள் நிறமாகவும், கருவிழியில் ஆழமான சிவப்பு நிறமாகவும் இருக்கும். புலத்தில் பாலினங்கள் பிரித்தறிய முடியாதவை . இளம் பறவைகள் பழுப்பு நிற தலை மற்றும் கழுத்தைக் கொண்டுள்ளன.  
இந்த இனம் பரிணாம ரீதியாக பொதுவான மைனா மிக அருகில் உள்ளது .
# செஞ்சி நாகணாவாய்

## வாழ்விடம் மற்றும் பரவல்

செஞ்சி மைனாவின் பூர்வீக வரம்பு கிட்டத்தட்ட இந்திய துணைக் கண்டத்தில் மேற்கில் சிந்து பள்ளத்தாக்கு முதல் இமயமலையின் கீழ் அடிவாரத்தின் கிழக்கு மற்றும் தெற்கில் கங்கை டெல்டா வரை மட்டுப்படுத்தப்பட்டுள்ளது, அரிதாகவே பாதுகாக்கப்பட்ட பள்ளத்தாக்குகளில் மட்டுமே காணப்படுகிறது. முக்கியமாக திறந்தவெளிக்கு அருகிலேயே காணப்படுகின்றன, அவற்றின் வழக்கமான வாழ்விடம் விவசாய நிலங்கள் மற்றும் திறந்த நிலங்களில் பயிரிடப்படுகிறது, ஆனால் மந்தைகள் பெரும்பாலும் நகரங்களுக்குள், சந்தைகள் மற்றும் ரயில் நிலையங்களில் வாழும். நிலையங்களில் கேட்டரிங் வாகனங்கள் முதல் நிற்கும் விமானங்கள் வரை கூட மனிதர்களால் அகற்றப்பட்ட உணவு ஸ்கிராப்புகளை அவர்கள் பயன்படுத்துகிறார்கள்.
உள்ள ஹோதலில் உள்ள செஞ்சி மைனா]]
இந்த பரவலானது முன்பு பம்பாய்க்கும் ஒரிசாவின் பாலசூருக்கும் இடையிலான ஒரு கோட்டின் வடக்கே, தோராயமாக, கட்டுப்படுத்தப்பட்டதாக குறிப்பிடப்பட்டது, ஆனால் இனங்கள் அதன் வரம்பை விரிவுபடுத்தியிருக்கலாம். இவை பாகிஸ்தானில் சிந்து மற்றும் பஞ்சாப் மாவட்டங்களிலும் காணப்படுகின்றன.  இருந்து ஒரு மாதிரி முன்பு ஒரு நாடோடி பற்றிய மேற்கத்திய பதிவாக கருதப்பட்டது, ஆனால் பறவைகள் பின்னர் இப்பகுதியில் தங்களை நிலைநிறுத்திக் கொண்டன. குடியிருப்பாளர்களாக இருந்தாலும், அவை உணவு மற்றும் வானிலைக்கு பதிலளிக்கும் வகையில் இயக்கங்களைச் செய்கின்றன. 1782 ஆண்டில் லீ பெடிட் *மார்ட்டின் டி ஜிங்கி* விவரித்த பியர் சோனெராட் தென்னிந்தியாவில் பாண்டிச்சேரிக்கு அருகிலுள்ள செஞ்சியைக் குறிப்பிட்டு லதாம் வழங்கிய பெயரின் அடிப்படையில் இந்த பறவையின் செஞ்சி பெயர் அமைந்துள்ளது.தாமஸ் சி. ஜெர்டன் 1863 ஆம் ஆண்டில் இந்த இனங்கள் தென்னிந்தியாவில் ஏற்படவில்லை என்று குறிப்பிட்டார், இருப்பினும் இந்த இனங்கள் 1914 ஆம் ஆண்டில் சென்னைக்கு அருகிலுள்ள வண்டலூரில் பதிவு செய்யப்பட்டன. இருப்பினும், இந்தியாவில் மேலும் தெற்கில் இருந்து பதிவுகள் 2000 முதல் அதிகரித்து வருகின்றன. அஸ்ஸாமில் இனப்பெருக்கக் காலனிகள் கண்டுபிடிக்கப்பட்டுள்ளன.  
மைனாக்கள் குவைத் அறிமுகப்படுத்தப்பட்டுள்ளன, அங்கு அவை காடுகளில் நிறுவப்பட்டுள்ளன. மாலத்தீவு, தைவான் மற்றும் ஜப்பான் நாடுகளிலும் மந்தைகள் காணப்படுகின்றன.
# செஞ்சி நாகணாவாய்

## நடத்தை மற்றும் சூழலியல்

செஞ்சி மைனாக்கள் மந்தைகளில் மேய்ச்சல், காலனித்துவ இனப்பெருக்கம் மற்றும் மரங்களில் ஒன்றாக வசிப்பது. அவர் கால்நடைகளை மேய்த்து, நெருக்கமான அணுகுமுறையை அனுமதிக்கும் நெரிசலான நகரங்களில் வாழ்கின்றனர், பெரும்பாலும் சந்தைகள் மற்றும் குப்பைகளில் குப்பைகளை எடுத்துக்கொள்கிறார்கள். சத்தமாக உள்ளன, மேலும் கிளக்ஸ், குரோக்ஸ், ஸ்க்ரீச்ஸ், விசில் மற்றும் வார்பிளிங் கூறுகள் உள்ளிட்ட பரந்த அளவிலான அழைப்புகளைப் பயன்படுத்துகின்றன.  
செஞ்சி மைனாக்கள் தானியங்கள், பூச்சிகள் மற்றும் பழங்களை உணவாகக் கொள்கின்றன. பொதுவான மைனாவைப் போலவே, அவை சில நேரங்களில் மேய்ச்சல் விலங்குகளைப் பின்தொடர்ந்து தொந்தரவு செய்யப்பட்ட பூச்சிகளை அல்லது விலங்குகளின் மீது உண்ணி கூட எடுக்கின்றன. சோளம், திராட்சை மற்றும் சிறுதானியங்கள் போன்ற பழுத்த பயிர்களை இவை உணவாகக் கொள்கின்றன. அவை பல்வேறு வகையான பூச்சிகளை உணவாகக் கொள்கின்றன, அவற்றில் சில பயிர் பூச்சிகளான அச்சியா ஜனட்டா போன்றவை, அவற்றின் கம்பளிப்பூச்சிகள் ஆமணக்குருவியை உணவாகக் கொண்டுள்ளன.  
செஞ்சி மைனாக்கள் ஏப்ரல் முதல் ஜூலை அல்லது ஆகஸ்ட் வரை கூடு கட்டும் பருவத்தைக் கொண்டுள்ளன, பெரும்பாலான பறவைகள் மே மற்றும் ஜூன் மாதங்களில் இனப்பெருக்கம் செய்கின்றன. கூடு எப்போதும் பூமியின் சுவர்களில், ஆறுகளின் கரைகளில், கரைகளில் அல்லது திறந்த கிணறுகளின் பக்கங்களில் கட்டப்படுகிறது. அவை சில நேரங்களில் செங்கல் சுவர்களில் துளைகளைப் பயன்படுத்தும். கரும்பு தண்டுகளின் அடுக்கப்பட்ட பேல்களுக்கு இடையில் கூடுகள் பதிவு செய்யப்பட்டுள்ளன. அவர்கள் கூடு துளை, முட்டை அறையை சில நேரங்களில் நுழைவாயிலிலிருந்து 4 முதல் 7 அடி வரை தோண்டி எடுக்கிறார்கள். புல், இறகுகள் மற்றும் சில நேரங்களில் பாம்பு ஸ்லாவ்களால் வரிசையாக உள்ளது. நீலம் அல்லது பச்சை-நீல நிறத்தில் உள்ள ஐந்து முட்டைகளில் நான்கு முட்டைகள் வழக்கமான கிளட்ச் ஆகும். ஒரே பருவத்தில் இரண்டு குட்டிகள் வளர்க்கப்படலாம். முட்டைகள் 13 முதல் 14 நாட்களுக்குப் பிறகு பொரிக்கின்றன. கூடு கட்டும் குட்டிகள் சுமார் 5 நாட்களுக்குப் பிறகு கண்களைத் திறந்து சுமார் 21 நாட்களில் தவளைகளை உறிஞ்சுகின்றன. ஆய்வில் சுமார் 38% முட்டைகள் இளம் வயதினருக்கு முட்டையிடுகின்றன.  
கோக்கிடியன் ஒட்டுண்ணியின் ஒரு இனமான *ஐசோஸ்போரா ஜிஞ்சினியானா* மற்றும் பல நெமடோட் இனங்கள் (ஆக்ஸிஸ்பிருரா, *சோனோடேனியா*, ஹைமெனோலெபிஸ் எஸ்பி.
# குறிப்பேடு

**குறிப்பேடு** ( notebook நோட்புக் எனப் பரவலாக அறியப்படுகிறது ) என்பது காகிதப் பக்கங்களின் அடுக்காகும். இவை குறிப்பெடுத்தல், நாட்குறிப்பு அல்லது பிற எழுதுதல், வரைதல் அல்லது வெட்டியொட்டற் புத்தகம் போன்ற நோக்கங்களுக்காகப் பயன்படுத்தப்படுகின்றன.